ڕەزمی پەرستگای شەرەفەددین

ڕەزمی شەرەفەددین یان ڕەزمی پەرستگای شەڕەفەددین (یان شەرفەدین) شەڕێکی ٥ مانگە بوو لە مانگی ئابی ٢٠١٤ لە نێوان ڕێکخراوی تیرۆریستی دەوڵەتی ئیسلامی (داعش) و ھێزی پێشمەرگەی کورد لەگەڵ ئێزیدییە ناوخۆیییەکان. شوێنی شەڕەکە شوێنی زیارەتکاری شەرەفەددینە کە دەکەوێتە سەر زنجیرە چیای شنگال لە پارێزگای نەینەوا لە باکووری ڕۆژئاوای عێراق.
وێنۆک|پێشمەرگەیەکی ئێزیدی لە دەرەوەی پەرستگای شەرەفەددین

 شەڕەکە 
لە مانگی ئابی ساڵی ٢٠١٤دا، ئەو پەرستگایە شوێنی شەڕێک بوو کە ١٨ چەکداری پێشمەرگەی ئێزیدیی سووک چەکدار بە فەرماندەییی قاسم شەشۆ بە سەرکەوتوویی توانیان ھێزێکی گەورەتر و باشتر چەککراوی داعش بە زرێپۆش و ھاوەن و مووشەک، کە لە چوارچێوەی جینۆسایدی ئێزیدییەکان ھێرشیان کردبووە سەر مەزارگەکە، ڕابگرن.

لە ٢٠ی تشرینی یەکەمی ٢٠١٤ کاتژمێر سێ میلیشیاکانی داعش لە چەند شوێنێکی دەوروبەری چیای شنگال پێشڕەوییان کرد. شایەتحاڵەکان باس لەوە دەکەن کە لە کاتی پێشکەوتنەکەدا ٤٠ ئۆتۆمبێلی جۆری ھامڤ بەکارھێنراوە. میلیشیاکانی داعش توانیان بە خێرایی پێشڕەوی بکەن و بەرگریکاران لە پەرستگای شەرەفەددین گەمارۆ بدەن. بۆ کەمینەی ئایینی ئێزیدی، شەرەفەددین دووەم گرنگترین شوێنی زیارەتە. بەگوێرەی لێدوانی ئێزیدییەکان، تەنیا لە ٢٠ی ئۆکتۆبەر لە چوارچێوەی ھێرشە گەورەکەدا سەد چەکداری ئێزیدی گیانیان لەدەستداوە. چاودێرانی ئێزیدی چەند ڕۆژێک بوو چاوەڕێی ھێرشێکی فریاگوزارییان دەکرد، کە بەڵێنیان پێدرابوو لەلایەن پێشمەرگەوە. ھەردوو ھەڵبژاردەی ھەڵاتن و ئەگەری پشتیوانیی ئاسمانی ھاوپەیمانی دژە داعش بەھۆی چەند ڕۆژێک بارانبارینەوە ئاستەنگیان لێکەوتەوە. لە ٢٢ی تشرینی یەکەمدا بەرگریکارانی ئێزیدی گرتەیەکی ڤیدیۆیییان بڵاوکردەوە کە تێیدا شەڕڤانێکی ئەڵمانی زمان یاسر قاسم خلێف دەرکەوتووە. ئەو گرتە ڤیدیۆیییە بانگەوازێکە بۆ جیھان بۆ یارمەتیدان و ڕاپۆرتەکان باس لەوە دەکەن کە گرووپی پارێزەرە ئێزیدییەکان تەنھا لە شاخ و لە پەرستگاکەدا بەرەکەیان بەدەستەوەیە و میلیشیاکانی داعش تەنھا ٣ کیلۆمەتر لە شوێنی پەرستگاکەوە دوورن.

بەیانیی ٢٥ی تشرینی یەکەم، ھێزە کوردییەکان جارێکی دیکە توانیان شارۆچکەی زوممار بگرن کە نزیکەی ٥٠ کیلۆمەتر لە باکووری ڕۆژھەڵاتی چیای شنگالەوەیە.  بەرگریکاران توانیان تا کۆتاییی مانگی تشرینی یەکەم ھێڵی پێشەوە بە جێگیری بھێڵنەوە، بە پشتیوانیی پێشمەرگە. ڕۆژی ١ی ئەم مانگە ڕاگەیەندرا کە پێشمەرگە ھێرشی بۆ ڕزگارکردنی شاری شنگال دەستپێکردووە. پایتەختی قەزاکە دەکەوێتە نزیکەی ١٠کیلۆمەتر لە باشووری ڕۆژئاوای شوێنی پەرستگاکە، لە دیوی بەرامبەری چیای شنگال.

لە مانگی کانوونی یەکەمی ساڵی ٢٠١٤ پێشمەرگە ھێرشێکی گەورەی کردە سەر داعش لە ناوچەکە و توانیان لە ماوەی چەند ڕۆژێکدا زۆربەی ناوچەکان ڕزگار بکەن.

 سەرچاوەکان 

پۆل:٢٠١٤ لە باشووری کوردستان
پۆل:شەرەکانی ٢٠١٤
پۆل:شەڕەکان بە بەشداریی پێشمەرگە
پۆل:شەڕەکان بە بەشداریی دەوڵەتی ئیسلامیی عێراق و شام
پۆل:شەڕی عێراق (٢٠١٣–٢٠١٧)
پۆل:ئێزیدییەکان
پۆل:ئێزدییەکانی عێراق